Leon Cooper

Leon Neil Cooper (født 28. februar 1930 i New York) er en amerikansk fysiker og nobelprisvinner. Cooper mottok Nobelprisen i fysikk i 1972 sammen med John Bardeen og John Robert Schrieffer for deres felles utviklingen av teorien om superlederegenskapen, kjent som BCS-teori.

Cooper gikk ut fra The Bronx High School of Science i 1947 og mottok en bachelor of arts i 1951, en master of arts i 1953 og en filosofisk doktorgrad i 1954 fra Columbia University. Han tilbrakte et år ved Institute for Advanced Study og underviste ved University of Illinois og Ohio State University før han kom til Brown University i 1958.

Han har utført forskning ved ulike institusjoner, inkludert Institute for Advanced Study og Den europeiske organisasjon for kjernefysisk forskning (CERN) i Genève i Sveits.

Publikasjoner 
 Cooper, L. N. & J. Rainwater. «Theory of Multiple Coulomb Scattering from Extended Nuclei», Nevis Cyclotron Laboratories ved Columbia University, Office of Naval Research (ONR), United States Department of Energy (gjennom forgjengeren Atomic Energy Commission), (august 1954).
 Cooper, L. N., Lee, H. J., Schwartz, B. B. & W. Silvert. «Theory of the Knight Shift and Flux Quantization in Superconductors», Brown University, United States Department of Energy (gjennom forgjengeren Atomic Energy Commission), (mai 1962).

Referanser

Eksterne lenker 
 

Fysikere fra USA
Nobelprisvinnere fra USA
Nobelprisvinnere (fysikk)
Personer fra New York City
Personer tilknyttet CERN